CELEX: 52013DP0237
Language: fi
Date: 2013-06-11 00:00:00
Title: Euroopan parlamentin päätös 11. kesäkuuta 2013 Małgorzata Handzlikin parlamentaarisen koskemattomuuden pidättämistä koskevasta pyynnöstä (2012/2238(IMM))

19.2.2016   
            
            
               FI
            
            
               Euroopan unionin virallinen lehti
            
            
               C 65/181
            
         P7_TA(2013)0237
   Małgorzata Handzlikin parlamentaarisen koskemattomuuden pidättämistä koskeva pyyntö
   Euroopan parlamentin päätös 11. kesäkuuta 2013 Małgorzata Handzlikin parlamentaarisen koskemattomuuden pidättämistä koskevasta pyynnöstä (2012/2238(IMM))
   (2016/C 065/27)
   
      Euroopan parlamentti, joka
   
               —
            
            
               ottaa huomioon Małgorzata Handzlikin parlamentaarisen koskemattomuuden pidättämistä koskevan, Puolan tasavallan julkisen syyttäjän 3. heinäkuuta 2012 välittämän pyynnön, joka liittyy Varsovan piirisyyttäjän viraston tutkintaan VI DS 312/10 ja josta ilmoitettiin täysistunnossa 10.syyskuuta 2012,
            
         
               —
            
            
               on kuullut Małgorzata Handzlikia työjärjestyksen 7 artiklan 3 kohdan mukaisesti,
            
         
               —
            
            
               on kuullut myös Euroopan petostentorjuntaviraston pääjohtajaa Giovanni Kessleriä ja Euroopan parlamentin varainhoidon pääosaston pääjohtajaa Roger Vanhaerenia,
            
         
               —
            
            
               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 ja 6. syyskuuta 2011 antamat tuomiot (1),
            
         
               —
            
            
               ottaa huomioon Puolan tasavallan perustuslain 105 pykälän,
            
         
               —
            
            
               ottaa huomioon työjärjestyksen 6 artiklan 2 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0195/2013),
            
         
               A.
            
            
               ottaa huomioon, että Puolan tasavallan yleinen syyttäjä on pyytänyt Euroopan parlamentin jäsenen Małgorzata Handzlikin parlamentaarisen koskemattomuuden pidättämistä väitettyä rikosta koskevan tutkinnan ja mahdollisten oikeustoimien yhteydessä;
            
         
               B.
            
            
               ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan mukaan jäsenillä on oman valtionsa alueella sen parlamentin jäsenille myönnetty koskemattomuus;
            
         
               C.
            
            
               ottaa huomioon, että Puolan tasavallan perustuslain 105 pykälän 2 kohdassa säädetään, että parlamentin jäsenet voi asettaa syytteeseen vain parlamentin suostumuksella;
            
         
               D.
            
            
               ottaa huomioon, että yleisen syyttään pyyntö liittyy menettelyyn, joka koskee 6. kesäkuuta 1997 annetussa Puolan rikoslaissa tarkoitettua rikosta;
            
         
               E.
            
            
               ottaa huomioon, että syytös koskee yritystä rikkoa rikoslain petoksia koskevan 270 pykälän 1 kohdan ja väärennettyjen asiakirjojen käyttöä koskevan 286 pykälän 1 kohdan säännöksiä;
            
         
               F.
            
            
               ottaa huomioon, että Małgorzata Handzlikia todella syytetään yrityksestä tehdä petos unionin taloudellisia etuja vastaan toimittamalla syytösten mukaan väärennettyjä asiakirjoja ja pyrkimällä siten saamaan korvausta kielikurssille osallistumisesta aiheutuvista kustannuksista osallistumatta todellisuudessa kurssille;
            
         
               G.
            
            
               ottaa huomioon, että väitetyt toimet eivät ole Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitettuja Euroopan parlamentin jäsenen tehtävien hoitamisen yhteydessä ilmaistuja mielipiteitä tai äänestyksiä;
            
         
               H.
            
            
               ottaa kuitenkin huomioon olosuhteet, joissa asian parissa toimivat viranomaiset käsittelivät Małgorzata Handzlikia koskevaa tapausta, sekä sen, että asiaan liittyvä summa on pieni ja todisteiden asema ja alkuperä epävarmat, ja katsoo siksi, että menettelyyn liittyy huomattavaa epävarmuutta;
            
         
               I.
            
            
               katsoo asian näin ollen vaikuttavan siltä, että kyseessä voidaan olettaa olevan fumus persecutionis;
            
         
               J.
            
            
               katsoo, että Małgorzata Handzlikin parlamentaarista koskemattomuutta ei näin ollen pitäisi pidättää;
            
         
            
               1.
            
            
               päättää säilyttää Małgorzata Handzlikin parlamentaarisen koskemattomuuden;
            
         
            
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan yleiselle syyttäjälle ja Małgorzata Handzlikille.
            
         
      (1)  Asia 101/63, Wagner v. Fohrmann ja Krier, tuomio 12.5.1964 (Kok. 1964, s. 387, Kok. Ep. I, s. 203), asia 149/85, Wybot v. Faure ym., tuomio 10.7.1986 (Kok. 1986, s. 2391, Kok. Ep. VIII, s. 729), asia T-345/05, Mote v. parlamentti, tuomio 15.10.2008 (Kok. 2008, s. II-2849), yhdistetyt asiat C-200/07 ja C-201/07, Marra v. De Gregorio ja Clemente, tuomio 21.10.2008 (Kok. 2008, s. I-7929), asia T-42/06, Gollnisch v. parlamentti, tuomio 19.3.2010 (Kok. 2010, s. II-1135) ja asia C-163/10, Patriciello, tuomio 6.9.2011 (Kok. 2011, s. I-7565).